Les unitats de paisatge són susceptibles d'esdevenir una àrea de referència bàsica en la ordenació urbanística dels espais oberts, i ajudar a superar la fragmentària ordenació actual del planejament de cada municipi, al reconèixer les particularitats comunes dels diversos espais homogenis que representen i permetre definir vocacions territorials ajustades a les potencialitats i les dinàmiques de cada indret.
El document adjunt vol facilitar el coneixement sobre la diversitat de paisatges de Catalunya, representats en les 134 unitats de paisatge establertes pels catàlegs de paisatge, mitjançant la publicació en format web d'un r ecull de fitxes individualitzades sobre cadascuna.
Aquest inventari està concebut com un instrument de sensibilització sobre els paisatges de Catalunya, de suport a la planificació urbanística i sectorial i com una eina útil per a iniciatives culturals i socials que aglutinin els territoris de cada unitat, que comparteixen uns signes identitaris comuns.
Les fitxes d'aquest inventari combinen textos i imatges.
La primera part conté un mapa de la unitat y un altre de la seva situació en el context de Catalunya, la relació dels municipis inclusos, una descripció sintètica de les característiques pròpies de la unitat, l'enllaç a la informació del catàleg de paisatge al qual pertany, així com algunes fotografies de la unitat també extretes del catàleg.
La segona part conté una relació dels trets paisatgístics més representatius i una altra dels principals valors de la unitat de paisatge, que ajuden a definir el context i posen en relleu els elements més destacats de cadascun dels àmbits territorials que representen.
També conté un quadre amb dades estadístiques que permeten descriure quantitativament algunes de les característiques de cada unitat i facilita la comparativa entre elles.
Les dades relatives a la divisió administrativa, els trets geogràfics (cobertes del sòl, sòl en pendents, i ocupació del sòl en sòl no urbanitzable per edificacions), així com els valors ambientals reconeguts (categories d'espais oberts del planejament territorial, espais naturals protegits) i la classificació urbanística i expectatives de desenvolupament i de les infraestructures que hi transcorren.
Les unitats de paisatge de la part 1 són:
Alt Gaià, Alt Maresme, Alt Sió, Alt Ter, Alta Garrotxa, Altes Nogueres, Altiplà de la Terra Alta, Ardenya – Cadiretes, Aspres de la Noguera, Baix Gaià, Baix Maresme, Baix Montseny, Baix Priorat, Baix Segrià, Baix Sió, Baixa Segarra, Baixa Tordera, Barrufemes, Boumort – Collegats, Burgans, Cabrerès – Puigsacalm, Cadí, Camps de Santes Creus, Camps del Francolí, Cap de Creus, Capçaleres del Llobregat, Cims i Estanys d'Aigüestortes i St Maurici, Cingles de Bertí i Gallifa, Collserola, Conca d'Alforja – Vilaplana, Conca d'Òdena, Conca de Poblet, Conca de Tremp, Conca salina, Congost del Segre, Costers de l'Ebre, Costers de la Segarra, Cubeta de Móra, Delta de l'Ebre, Delta del Llobregat, el Montmell, els Aspres, Empordanet - Baix Ter, Era Baisha Val d'Aran, Era Nauta Val d'Aran, Escornalbou – Puigcerver, Estany de Banyoles, Garraf, Garrigues Altes, Garrigues Baixes i vall del Corb, Garrotxa d' Empordà, Costa Brava, Guilleries, Horta de Pinyana, la Mussara, la Terreta, la Vansa, les Gavarres, Litoral del Baix Ebre, Litoral del Camp, Litoral del Penedès, Los Ports, el Lluçanès, Massís de Bonastre, Massís de l'Orri - Valls de Castellbò i d'Aguilar, Mig Segre, el Moianès i Montsant.
Les unitats de paisatge de la part 2 són:
Montsec, Montseny, Montserrat, Muntanyes d'Ordal, Muntanyes de Prades, Muntanyes de Tivissa – Vandellòs, Paisatge fluvial de l'Ebre, Paisatge fluvial del Segre, Pastures de l'Alt Pirineu, Pla de Bages, Pla de Barcelona, Pla de Girona, Pla de Montserrat, Plana d'Algerri – Balaguer, Plana d'Almenar i Alguaire, Plana d'Urgell, Plana de l'Alt Camp, Plana de l'Empordà, Plana de l'Hospitalet de l'Infant, Plana de l'Urgellet, Plana de la Selva, Plana de Vic, Plana del Baix Camp, Plana del Baix Ebre – Montsià, Plana del Garraf, Plana del Penedès, Plana del Vallès, Port del Comte-Vall de Lord, Priorat històric, Regadius del Canal d'Aragó i Catalunya, Replans del Berguedà, Replans del Solsonès, Reus – Tarragona, Ribera Salada, Riberes de l'Algars, Rocacorba, Rodalia d'Oliana, Rubió - Castelltallat – Pinós, Salines - l'Albera, Sant Gervàs – Montcortés, Sant Llorenç del Munt i l'Obac - El Cairat, Secans d'Utxesa, Secans de Belianes i d'Ondara, Serra de Llaberia, Serra de Marina, Serra del Tormo, Serrats de Sanaüja i Llanera, Serres d'Ancosa, Serres de Bellmunt i Almenara, Serra de Cardó – Boix, Serres de Montsià – Godall, Serra de Pàndols – Cavalls, Solana del Baridà, Terraprims, Vall Baixa del Llobregat, Vall Cerdana, Vall de Camprodon, Vall de Rialb, Vall del Llobregós, Vall del Silenci, Valls d'Àneu, Valls d'Olot, Valls de l'Anoia, Valls del Freser, Vessants de Tivenys - Coll de l'Alba i Xaragalls del Vallès.